open-index/open-wikipedia-markdown huggingface dataset:
Klassefienden

**Klassefienden** er et begrep som stammer fra den marxistiske klasseteorien, som definerer klasse som grupper av mennesker som på grunn av deres økonomiske og politiske mål er motstandere i klassekampen. Ifølge klasseteorien finnes det i vår tid hovedsakelig to klasser: De som besitter (eier) produksjonsmidlene, dvs. jord og kapital, og de som kun eier sin arbeidskraft – arbeiderklassen eller proletariatet.  

*Klassefienden* kan som betegnelse for en person eller gruppe av personer brukes som en anklage, men som regel brukes det rent analyserende og har til formål å understreke klassemotsetningene, uten at det pekes på enkeltpersoner. 

Etter murens fall og Sovjetunionens oppløsning har begrepet stort sett glidd ut av språket. 

## Språkbruk i DDR
Kommunistregimet i DDR brukte begrepet «klassefienden» for å betegne alle demokratiske og andre «kapitalistiske» stater. Også personer som motsatte seg det kommunistiske styret eller ble mistenkt for dette kunne bli betegnet som «klassefiender». Vest-Tyskland ble som regel omtalt som «klassefienden», ev. som «fascistene og militaristene» e.l.

## Litteratur
*Nigel Williams:*Class Enemy* Heinemann, Westport, 1982 ISBN 0413497402
*Andy Anderson:*Enemy is Middle Class!* Openly Classist, Manchester 1998 ISBN 0953255204

## Eksterne lenker
* Bertolt Brecht: Das Lied vom Klassenfeind  (tysk)
Katajsk

**Katajsk** (russisk: Катайск) er en by i Kurgan oblast i Russland. Den ligger ved elva Iset (ei sideelv til Tobol), rundt 200&nbsp;km nordvest for byen Kurgan.

Bosetningen ble grunnlagt i 1655 av russiske utforskere som *Katajskij* (russisk: Катайский). Bystatus ble innvilget i 1944.

## Demografi
Befolkningsutvikling:
:

## Referanser


## Eksterne lenker
*
Sjtsjutsje

**Sjtsjutsje** (russisk: Щучье) er en by i Kurgan oblast i Russland. Den ligger ved Sjtsjutsjesjøen, rundt 170&nbsp;km vest for byen Kurgan. Innbyggertall: 10&nbsp;700 (est. 2005), 10&nbsp;602 (folketelling 2002)

Bosetningen er kjent siden 1750. Bystatus ble innvilget i 1945.

Det er et stort arsenal av kjemiske våpen i byen.

## Referanser


## Eksterne lenker
*
Kurtamysj

**Kurtamysj** (russisk: Куртамы́ш) er en by i Kurgan oblast i Russland. Den ligger ved elva Kurtamysj, rundt 80&nbsp;km sørvest for byen Kurgan. Innbyggertall: 18&nbsp;154 (folketelling 2002), 19&nbsp;155 (folketelling 1989). 

Den ble grunnlagt i 1745 som en befestning ved elva Kurtamysj. Etter 1762 blir den referert til som slobodaen *Kurtamysjskaja* (russisk: Куртамы́шская). Bystatus ble innvilget i 1956.

## Referanser


## Eksterne lenker
* 
* Kurtamysj Online  (russisk)
Makusjino

**Makusjino** (russisk: Макушино) er en by i Kurgan oblast i Russland. Den ligger rundt 125&nbsp;km øst for byen Kurgan.

Bosetningen ble grunnlagt på 1600-tallet. Bystatus ble innvilget i 1963. 

## Demografi
Befolkningsutvikling:
:

## Referanser
Nattredaktør

**Nattredaktør** er en betegnelse som brukes om en journalist som har det redaksjonelle ansvaret for en sending (radio eller fjernsyn) eller det redaksjonelle ansvaret i en annen type mediebedrift, i fravær av en redaktør eller vaktsjef. Vanligvis vil dette være om natten; f.eks. sender Dagsnytt døgnet rundt, men det er ikke alltid vaktsjef til stede.
Sjadrinsk

**Sjadrinsk** (russisk: Шадринск) er en by i Kurgan oblast i Russland. Den ligger på venstre bredd av elva Iset (ei sideelv til Tobol), rundt 130&nbsp;km nordvest for byen Kurgan. Innbyggertall: 80&nbsp;300 (est. 2005), 80&nbsp;865 (folketelling 2002). 

Sjadrinsk ble grunnlagt i 1662 som en jordbruks- og handelsbosetning. Byrettigheter ble innvilget i 1781. 

Gjennomsnittlig sommertemperatur er +20°C, og høyeste registrerte maksimum er +40°C. Gjennomsnittlig vintertemperatur er −20°C, og laveste registrerte minimum er −45°C.

Tore på Sporet var her en gang på jakt etter norske røtter.

## Naturgitte forhold
### Klima



## Referanser


## Eksterne lenker
* Offisielt nettsted for Sjadrinsk (russisk)
* Sjadrinsk på MojGorod.ru (russisk)
Operación Puerto

**Operación Puerto** (eller Fuentessaken) kalles utredningen det spanske politiet gjorde av doktor Eufemiano Fuentes.  Han ble påstått å ha hjulpet mange idrettsutøvere til å dope seg. Utredningen fikk stor oppmerksomhet før Tour de France 2006, da det viste seg at tre av hovedfavorittene i konkurransen ble utpekt i utredningen og utestengt fra Tour de France. Også mange fotballspillere og tennisspillere skal være innblandet.
André Alexander Molkom

**André Alexander Molkom** (født **Hansen**; 1973), med artistnavnet **Jester**, er en norsk rapartist og hiphop-aktivist, samt graffitikunstner. Han er oppvokst på Vennersberg i Kongsvinger. Jester startet med rap i 1988 og er fortsatt aktiv. Han har blant annet samarbeidet med Gatas Parlament, Alarmclock Connection, Wolverine, Definite, Apollo, Tumi, Tommy Tee, Wordsworth, Pumpkinhead med flere. Jester ble medlem i Gatas Parlament i 2011. 

Molkom slo til rapperen Pats One i et viralt klipp etter Pats One sa at kona til Molkom var stygg og insinuerte at sønnen hans var utviklingshemmet under et Rap-Battle for SKEEZ TV.

## Diskografi
* *Dette forandrer alt*: 2011
* *[[Sikter på månen og lander på taket]]*: 2009
* *[[Short Stories (Jester-album)|Short Stories]]*: 2007
* *Arkiv de Harlequin – Brynseng Bootlegs nr. 3*: 2003
* *Beautiful Decay,* album 15 spor, 2003
* *Gladiators* (12"): 2002
* *Få På No Opprør* (12" Alarmclock Connections): 2002
* *No Introduction Needed /Bombs in Your Brain* (12" feat. Don Martin): 2001
* *[[Science and Fiction]]*: 1998

## Referanser


## Eksterne lenker
*   
*
Petukhovo

**Petukhovo** (russisk: Петухо́во) er en by i Kurgan oblast i Russland. Den ligger på Isjimsletta, rundt 170&nbsp;km sørøst for byen Kurgan. Innbyggertall: 12&nbsp;100 (est. 2005), 12&nbsp;661 (folketelling 2002), 14&nbsp;584 (folketelling 1989), 8 502 (folketelling 2021). 

Petukhovo ble grunnlagt i 1892 som en bosetning ved en jernbanestasjon på den transsibirske jernbanen. I 1899 ble Petukhovo slått sammen med nabolandsbyen Judino. I 1944 fikk den innvilget bystatus.
## Referanser


## Eksterne lenker
*
RMS «Laconia» (1921)

**RMS «Laconia»** var et havgående passasjerskip som ble bygd i 1921 av Swan Hunter & Wigham Richardson-verftet for rederiet Cunard Line. Skipet, som var etterfølgeren til rederiets første «Laconia», gikk i rute mellom Liverpool, Boston og New York.

I januar 1923 begynte «Laconia» på sin første jordomseiling, som varte i 130 dager og hadde 22 anløpshavner. Den 8. september 1925 kolliderte skipet i Atlanterhavet med den britiske skonnerten «Lucia P. Dow», og den 24. september 1934 kolliderte «Laconia» med det amerikanske lasteskipet «Pan Royal».

Den 12. september 1942 ble «Laconia» senket av den tyske undervannsbåten «U156» nord-nordøst for Ascension utenfor Afrikas kyst. Skipet hadde et mannskap på 136. I tillegg til mannskapet var det 80 sivile, et militært personell på 268 og om lag  italienske krigsfanger om bord.
Etter at skipet var senket satte den tyske ubåtkapteinen Werner Hartenstein i gang en stor redningsoperasjon for å redde de om lag  overlevende. Det ble tilkalt flere tyske ubåter som befant seg i området, og det ble sendt ut en radiomelding med følgende ordlyd: 
«Hvis skip i nærheten kan komme til hjelp ifm. redningen av overlevende fra Laconia vil jeg ikke angripe disse hvis jeg ikke selv blir angrepet fra skip eller flyvåpen. Jeg har plukket opp 193 menn. 4,53° syd, 11,26° vest. Tysk ubåt.»

Hartenstein og to andre tyske ubåter, U506 og U507, samt en italiensk ubåt som hadde kommet til, fortsatte letingen etter overlevende i tre dager. På den tredje dagen ble de angrepet av et amerikansk B24 bombefly. Dette til tross for radiomeldingen som var sendt ut og at ubåtene hadde flere hundre overlevende om bord og på dekk. På grunn av angrepene måtte ubåtene kutte linene til livbåtene de hadde på slep og dykke umiddelbart. De amerikanske bombene bommet på ubåten som ble angrepet, men traff en livbåt hvor samtlige ble drept. Noe senere ble de overlevende plukket opp av franske skip.

Denne episoden førte til at de tyske ubåtene fikk ordre om ikke på noen måte hjelpe overlevende fra skip de senket. Dette var til da blitt gjort ved mange anledninger.

## Kilder
* ''The Laconia Incident'' av Gudmundur Helgason. 

## Referanser
ZDF-Magazin

***ZDF-Magazin*** var et tysk nyhetsmagasin som gikk på den vesttyske TV-kanalen ZDF fra 1969 til 1988. Programmet ble ledet av den kjente journalisten Gerhard Löwenthal. Magasinet ble sendt annenhver uke, og bestod hovedsakelig av politiske reportasjer. Det ble særlig kjent for sitt fokus på forholdene i det kommunistisk-styrte Øst-Europa.

## Referanser


## Eksterne lenker
*
Reeve

**Reeve** var opprinnelig i angelsaksiske England en høyerestående myndighetsperson med lokalt ansvar under kongen, det vil si kongens representant med instruksjonsmyndighet over andre og tilsynsmyndighet over jordeiendommer. Posisjonen ble innført av angelsakserne, senest på 600-tallet, og ble videreført av normannerne etter 1066. I sin senere rolle som oppsynsmann over bøndene observerte den engelske historikeren H. R. Loyn at «han er den tidligste engelske spesialist på eiendomsforvaltning».

## Angelsaksiske England
Før normannernes erobring av England var en reeve (angelsaksisk (gammelengelsk): **', tilsvarende titler som **' i nedertyske (saksiske) språk i nordlige Tyskland) var en administrerende myndighetsperson, en representant for kongen selv, som generelt hadde lavere rang enn en ealdorman eller jarl, som også fungerte som representanter for kongen. Det angelsaksiske ordet *ġerēfa* var opprinnelig et generelt begrep, men fikk snart en mer teknisk betydning. 

Landet var inndelt i et antall av ''hider'' - et område som hadde nok dyrkbar land for å fø og underholde en husholdning. Ti *hider* utgjorde en *tithing* (og de husholdninger/familier som bodde innenfor det, teoretisk ti familier). *Tithing* var en tiendedel av en *hundred* (herred). En *tithing* fikk senere betydningen en underdel av en herregård eller et verdslig sogn. Begrepet antyder en gruppering av ti husholdninger (norrønt: ten = ti, forsamling = ting). Hver *hundred* ble ledet av en konstabel, og grupper av *hundreder* ble kombinert for å utgjøre et *shire*. Hvert *shire* var ledet av en jarl. Hver enhet hadde en domstol og en myndighetsperson hadde ansvaret for å gjennomføre domstolens beslutninger: *reeve*. Det var således ulike former av reever, inkludert øverste reeve, by-reeve, havne-reeve, shire-reeve (forløperen til betegnelsen *[[sheriff]]*), reeve av hundred, og reeve av gods.

Ordet reeve ble ofte gjengitt på latin som *prefectus* (det moderne engelske ordet *prefect*), tilsvarende det norske ordet prefekt, «høyere embetsmenn». Den angelsaksiske historikeren Beda (som skrev på latin) benyttet denne betegnelse, og det samme gjorde en del tidlige angelsaksiske chartere. Vest-saksiske chartere foretrakk derimot å reservere begrepet *prefectus* for ealdormen og jarler.

## Referanser


## Eksterne lenker
* Manorial Management & Organization, c. 1275, *Medieval Sourcebook*
Kontonummer

Et **kontonummer** er et nummer som identifiserer en bankkonto. Kontonummer brukes blant annet ved transaksjoner i bank, girobetaling, nettbanktjenester og lignende.

## Norge
Dagens norske kontonummersystem ble innført i 1967 for automatisk databehandling av sjekker og andre bilag. Den norske Bankforening og Sparebankforeningen i Norge innførte et ellevesifret nummer, der de fire første sifrene er bankens registernummer, de seks neste kontogruppe og kundenummer, og det siste et kontrollsiffer.

Sifrene i et kontonummer grupperes i tre grupper `xxxx yy zzzzc`, med en liten avstand mellom hver gruppe, der:
* `xxxx` er bankregisternummer og identifiserer både bank og avdeling/filial.
* `yy` er *kontogruppe*. Sifrene 00 benyttes for bankenes konti hos hverandre. Dette skyldes at transaksjoner til/fra slike konti inngår i en spesiell behandling i avregningssystemene. Tidligere var bankenes bruk av siffer for kontogrupper relativt standardisert, f.eks. ble 10 t.o.m. 19 brukt for lønnskonti (personers brukskonti). I dag er bruken i langt mindre grad standardisert, og noen banker benytter ikke disse to sifrene til å identifisere spesielle kontogrupper.
* `zzzz` er *kundekontonummer* («kundenummeret») og vil for mange filialers vedkommende være det eneste som skiller ulike kunders brukskonti. (For banker som ikke benytter kontogruppe vil kundenummeret være yyzzzz.)
* `c` er *kontrollsiffer* som utregnes på grunnlag av alle 10 foregående siffer. Beregningen foretas med modulo 11 med vekttall 5432765432.

## Internasjonalt
IBAN-systemet er en ISO-standard for å identifisere bankkonti over landegrensene. Et IBAN-kontonummer består av en tobokstavskode for landet (ISO 3166-1 alfa-2) og en tosifret sjekksum fulgt av det nasjonale kontonummeret.

## Se også
* Nummerkonto

## Referanser
Selvstyrt område

Et **selvstyrt område** (autonom region) er en region som har en viss uavhengig status, og som ofte har en annen etnisk sammensetning enn resten av landet. Eksempler på autonome regioner er den finske regionen Åland der flertallet av befolkningen har svensk som morsmål; og den kurdiske autonome region i Irak der flertallet er av kurdisk etnisitet.

Andre kjente eksempler på autonome områder er Grønland, Færøyene, Tsjetsjenia, Dagestan, Krim og Hongkong.

## Se også
* Liste over autonome regioner

## Eksterne lenker
*
Srinagar

**Srinagar** (urdu: سرینگر, kasjmiri: سِرېنَگَر श्रीनगर) er en by i den indiske delstaten Jammu og Kashmir. Byen er sommerhovedstad i delstaten, og ligger i Kashmirdalen ved elven Jhelum.

Srinagar har 894&nbsp;940 innbyggere (2001), og et areal på 105&nbsp;km². Byen ligger 1&nbsp;730 meter over havet. Srinagar er kjent for innsjøen Dal Lake med sine mange husbåter fra viktoriatiden.
Siw Erixon

**Siw Erixon** eller *Siv Erixon* (født 30. mars 1957) er en svensk skuespiller.
 
## Filmografi (utvalg)
### Spillefilm
* 2005 – *[[Om Sara]]* – Saras mor
* 2005 – *[[Dödssyndaren]]*  
* 2005 – *[[Wallander – Før frosten]]* – lege (Film, TV-serie)
* 2003 – *[[Capricciosa]]* – Eva-Britt
* 1997 – *[[Spring för livet]]* – engel nr 1/sminkøse 

### Kortfilm
* 2003 – *[[Nina, Frans och Annika]]* – Annika
* 1999 – *[[Tidigare Gudrun]]* 

### TV/Video/DVD
* 2007 – *[[Höök]]* – Karin Bodén (11 episoder, TV-serie)
* 2006 – *[[Wallander – Blodsbånd]]* – lege (TV-serie) (kreditert som Siv Erixon)
* 2005 – *[[En decemberdröm]]* eller *Julkalendern* – Daisy (TV-serie)
* 2004 – *[[Ørnen (TV-serie)|Ørnen]]* – *Erinye – Del 11* – (1 episode, TV-serie)
* 2004 – *[[Graven]]* – Marit Ljung (mini-TV-serie) 
* 2002 – *[[Skeppsholmen (TV-serie)| Skeppsholmen]]* – Bodil (2 episoder, TV-serie)
* 2001 – *[[Villospår (film)|Villospår]]* (TV) – Ann-Britt Höglund
* 2001 – *[[Fru Marianne]]* – fru Björk (episodene 1, 2 og 4, TV-serie) (kreditert som Siv Erixon) 
* 1999 – *[[Browalls]]* – *Inveckad utveckling* – Marianne Green (1 episode, TV-serie)
* 1999 – *[[Offer och gärningsmän]]* – Offer och gärningsmän. Entreprenörer i kärlek – Efva Lange (mini-TV-serie)
* 1966 – *[[Den vita lejoninnan]]* – Louise Åkerblom, eiendomsmekler
* 1995 – *[[Snoken]]* – *Bisysslor* – Madeleine Groop (1 episode, TV-serie)
* 1990 – *[[Storstad]]* – Anki Benucci (TV-serie)

## Eksterne lenker
*
Tore Hagh

**Tore Hagh** (født 12. september 1949) er en norsk tidligere fotballspiller, kjent for sitt lange virke for Mo IL som spiller og trener.

Han spilte også for Molde FK (19 kamper og ett mål, 1975) for Rosenborg Ballklub (34 kamper og to mål, 1976–77). Videre har han trent U19-landslaget. I 2002 ble han trener i Mo IL 2002, samtidig som hans sønner Espen Hagh (f. 1974) og Morten Hagh (f. 1981) gikk over til klubben. Tore Hagh var hjelpetrener i Molde FK 2006–08 inntil han flyttet til Mo igjen og arbeider i Rana kommune.

## Referanser


## Kilder
* Profil hos RBK
Jaisalmer

**Jaisalmer** (hindi: जैसालमेर) er en by i det vestlige Rajasthan i India. Byen har ca. 78&nbsp;000 innbyggere, og ligger i Tharørkenen. Jaisalmer kalles ofte «den gyldne by» på grunn av byens enhetlige arkitektur bygget i gul sandstein.

Byen ble grunnlagt på 1100-tallet, og ble etterhvert en viktig handelsby. Jaisalmer lå aldri direkte under Mogulriket eller Britisk India, men var et uavhengig fyrstedømme. Byen gikk inn i India ved Indias uavhengighet fra Storbritannia, men utskillelsen av Pakistan gjorde at Jaisalmer ble liggende i bakleksa ikke langt unna grensen.

De senere årene har Jaisalmer blitt populær som turistdestinasjon.
Biotopvern

**Biotopvern** (også kjent som **dyre-/fugle-/plantefredningsområde**) er et områdevern av natur. 

I Norge er biotopvern hjemlet i naturmangfoldloven av 2009, § 38: «Som biotopvernområde kan vernes et område som har eller kan få særskilt betydning som økologisk funksjonsområde for en eller flere nærmere bestemte arter.» Dette er en streng verneform, i likhet med naturreservat – men normalt er biotopvernområdene mindre og har mer spesifikke vernebestemmelser knyttet til den aktuelle arten. I Norge er dette den nest strengeste formen for områdevern som finnes. Det daværende Direktoratet for naturforvaltning skrev i 2001 at biotopvern «kan ses på som en mildere form for naturreservat […]. Bestemmelsen har ofte vært brukt for å verne spesielle dyr eller planters leveområder hvor disse områdene ikke kan betegnes som 'urørte' naturområder.» Eksempler på slike funksjonsområder er «gyteområder, oppvekstområder, vandrings- og trekkruter, beiteområder, hiområder, myte- eller hårfellingsområde, spill- eller paringsområder og yngleområder.» Mens artsfredning bare verner de aktuelle artene (planter eller dyr), omfatter biotopvern også artenes leveområder.

## Se også
* Fredning av planter
* Artsvern
## Referanser
Kramer mot Kramer

***Kramer mot Kramer*** er en Oscar-belønnet, amerikansk film fra 1979, filmatisert av Robert Benton fra romanen av Avery Corman og regissert av Robert Benton. Filmen handler om en skilsmisse og dens innvirkning på alle berørte, inkludert parets unge sønn. Den mottok Oscar for beste film i 1979.

Filmmusikken inneholder blant annet musikk av New York-gitaristen Frederic Hand.

## Handling
I filmen møter vi Joanna Kramer (Meryl Streep), en avgangselev ved Smith College, som er en hjemmeværende mor for hennes sønn Billy (Justin Henry). Hun føler seg fanget i husmorrollen og er avvist av sin mann Ted (Dustin Hoffman). Derfor bryter Joanna ekteskapet for å «finne seg selv».  

Ted, som har fokusert på sin karriere innen markedsføring, blir sjokkert over Joannas beslutning og blir tvunget til å ta seg av Billy på egen hånd. Med hjelp fra naboen og Joannas venn, Margaret Phelps (Jane Alexander), begynner Ted å skjønne hvorfor Joanna forlot ham. I prosessen blir han også mer deltakende i sin sønns oppdragelse enn i jobben (som han til slutt mister).

Omtrent ett år etter å ha forlatt ham returnerer Joanna til New York for å kreve Billy tilbake. En rettssak om hvem som skal få foreldreretten oppstår.

### Mottakelse
*Kramer mot Kramer* reflekterte et kulturelt skifte som oppsto i 1970-tallets feministbølge, hvor synet på morsrollen og farsrollen endret seg. Filmen mottok svært gode kritikker for måten den gav både Joanna og Teds ståsted like mye vekt og dermed likestilte foreldrenes synspunkter.

## Medvirkende

## Priser og nominasjoner
### Den 52. Oscar-utdelingen
#### Tildelinger
* Beste film
* Beste regi
* Beste adapterte manuskript
* Beste mannlige hovedrolle – Dustin Hoffman
* Beste kvinnelige birolle – Meryl Streep
#### Nominasjoner
* Beste mannlige birolle – Justin Henry
* Beste kvinnelige birolle – Jane Alexander
* Beste kinematografi
* Beste filmklipp

## Referanser


## Eksterne lenker
*
Viltreservat

**Viltreservat** kan tolkes på minst to forskjellige måter:

* som biotypvern i Norge (gjerne kalt dyrefredningsområde)
* som naturreservat mange steder ellers i verden, men uten plantefredning.
Fuglereservat

**Fuglereservat** kan tolkes på minst to forskjellige måter:

* som biotopvern i Norge (gjerne kalt fuglefredningsområde)
* som naturreservat på Svalbard (ifølge Svalbardmiljøloven)
Magnus Holst Andreassen

**Magnus Holst Andreassen** (født 12. desember 1986) er en norsk bandyspiller. Han gikk gradene i Stabæks junioravdeling og debuterte for klubbens A-lag sesongen 2007/2008. Han spilte for Stabæk til 2010 og var med på å vinne NM i 2009 mot Solberg. Senere har han spilt for Haslum og Ullern.

Andreassen har representert Norges juniorlandslag i alle årsklasser. Han er bror av tidligere bandyspiller Even Holst Andreassen. Utenfor bandybanen er han en habil golfspiller.

## Referanser


## Eksterne lenker
* 
* Stabæk Bandys offisielle hjemmeside, Spillere
Deodorant

**Deodorant** er et kosmetisk produkt som påføres primært i armhulen for å overdøve, skjule, forebygge eller fjerne kroppslukter, som forårsakes av nedbryting av bakterier i forbindelse med svette. Bakterier næres av svetten og døde hudceller og syren som dannes i prosessen forårsaker en syrlig svettelukt.

Deodoranter har tradisjonelt inneholdt  alkohol  (som dreper bakterier) i kombinasjon med parfyme (som lukter godt). De brukes av både kvinner og menn, og duftene kan være kjønnstilpasset. Deodoranter har best effekt om de påføres nyvasket, tørr hud. En deodorant kan også brukes til å friske opp eller kamuflere duften i svette armhuler (det er dog mere hygienisk å vaske seg eller dusje).

Deodoranter kan inneholde helse- og miljøskadelige stoffer som muskxylen, siloksaner (D5) og triklosan. Dette er substanser som norske myndigheter jobber med å få ut av bruk. Deodoranter kan også inneholde ulike typer parabener. Noen av disse er mistenkt for kunne påvirke hormonbalansen hos mennesker og dyr. I tillegg kan deodoranter inneholde stoffer som gir allergiske reaksjoner.

Produsenter av kosmetiske produkter, deriblant deodoranter, er pålagt å oppgi alle ingrediensene i produktet.

Deodoranter kommer i form av krem, spray, roll-on og stift. I tillegg til underarmsdeodoranter, finnes det også produkter for bruk på andre hudområder, bl.a intimdeodorant og fotdeodorant.

Andre kosmetiske produkter som brukes mot svetting er antiperspiranter. Disse har et annet virkeprinsipp, og i tillegg til å fjerne svettelukt, også reduserer utskilling av svette. Oftest er de basert på forskjellige aluminiumsalter som tetter svettekjertlene, og dermed hindrer selve utskillelsen av svette i hudområdet som behandles.  

Deodoranter som inneholder virkestoffet Aluminum Zirconium Tetrachlorohydrex Gly (INCI-navn) gir opphav til gule flekker på klær og gjør klesfibrene harde. Flekkene kan fjernes med eddik eller et mildt blekemiddel. De aller fleste deodoranter inneholder ikke dette virkestoffet. 

## Referanser


## Se også
* Antiperspirant
* Aluminiumklorid heksahydrat

## Eksterne lenker
* Gronnhverdag.no (Grønn Hverdags Deodoranttest 2012): deodoranter
Artsvern

**Artsvern** eller **artsfredning** betegner vern mot direkte uttak av en art, det være seg dyr (såkalt *[[dyrefredningsområde|dyrefredning]]*) eller planter (såkalt *[[Fredning (planter)|plantefredning]]*). Artsfredning er et virkemiddel som kan settes inn av nasjonale og/eller internasjonale myndigheter for å sikre framtiden for lokalt eller internasjonalt trua arter, for å bevare det biologiske mangfoldet, eller for å følge opp internasjonale forpliktelser.

Et eksempel på internasjonal artsfredning er hvalfangstkonvensjonen av 1946. Et eksempel på nasjonal artsfredning er totalfredningen av brunbjørn (*Ursus arctos*) i Norge i 1973.

For at artsfredning skal være effektiv må det finnes hensiktsmessige kontrollmekanismer og sanksjonsmuligheter. 

## Se også
* Fredning av planter
* Fredning av dyr i Norge
* Biotopvern
Tid for ømhet

***Tid for ømhet*** (originaltittel: *Terms of Endearment*) er en Oscar-belønnet amerikansk dramafilm fra 1983 filmatisert av James L. Brooks fra en roman av Larry McMurtry.

## Handling
Aurora (Shirley MacLaine) og Emma Greenway Horton (Debra Winger) er mor og datter som søker etter kjærligheten. Vi begynner med Emmas bryllup, Aurora avslører hvor vanskelig og omsorgsfull hun kan være. Filmen sentrerer seg om flere år av deres liv hvor begge finner sin grunn til å leve videre og finne lykke.

## Medvirkende
* Shirley MacLaine som Aurora Greenway
* Debra Winger som Emma Greenway Horton
* Jack Nicholson som Garrett Breedlove
* Danny DeVito som Vernon Dahlart
* Jeff Daniels som Flap Horton
* John Lithgow som Sam Burns
* Megan Morris som Melanie Horton
* F. William Parker som Doctor
* A. Brooks (stemme) som Rudyard Greenway
* Mary Kay Place (stemme) som Doris

## Oppfølger
I 1996 ble oppfølgeren *[[Tid for mer ømhet]]* (*The Evening Star*) utgitt, med MacLaine og Nicholson i de samme rollene. Den ble ingen nevneverdig suksess.

## Priser og nominasjoner
### Tildelinger
* Oscar for beste film 
* Oscar for beste regi – (James L. Brooks)
* Oscar for beste kvinnelige hovedrolle – (Shirley MacLaine)
* Oscar for beste mannlige birolle – (Jack Nicholson)
* Oscar for beste filmatisering – (James L. Brooks)
* Golden Globe for beste dramafilm
* Golden Globe for beste kvinnelige hovedrolle i en dramafilm – (Shirley MacLaine)
* Golden Globe for beste mannlige birolle  – (Jack Nicholson)
* Golden Globe for beste manus – (James L. Brooks)

### Nominasjoner
* Golden Globe for beste regissør – (James L. Brooks)
* Oscar for beste kvinnelige hovedrolle – (Debra Winger)
* BAFTA for beste kvinnelige hovedrolle – (Shirley MacLaine)
* Oscar for beste mannlige birolle – (John Lithgow)
* Oscar for beste artistiske produksjon  – (Polly Platt & Tom Pedigo)
* Oscar for beste filmklipp  – (Richard Marks)
* Oscar for beste originalmusikk – (Michael Gore)
* Oscar for beste lydmiks – (Donald O. Mitchell, Rick Kline, Kevin O'Connell, James R. Alexander)

## Eksterne lenker
*
Hyperthyreose

**Hyperthyreose**, også omtalt som **høyt stoffskifte**, er en sykdom som ofte skyldes Graves' sykdom eller en hormonproduserende godartet svulst. Sykdommen er vanligst hos middelaldrende kvinner og den kan være arvelig.

Den basale energiomsetningen i cellene reguleres av thyroideahormoner. En unormal økning av energiomsetningen er et tegn på høy plasmakonsentrasjon av disse hormonene. En tilstand som altså kalles *hypertyreose*.

## Kilder
* Jacobsen, Dag m.fl. (2001). *Sykdomslære – indremedisin, kirurgi og anestesi.* Oslo: Gyldendal
* Wyller, Vegard Bruun (2005). *Det friske og syke mennesket IV*. Oslo: Akribe

## Eksterne lenker
* Norsk Thyroideaforbund
Angst (band)

**Angst** var et hardcore/punk band fra Oslo etablert i 1991. Bandet sprang ut av Blitz-miljøet i Oslo.

## Historien
Angst debuterte i 1991 med to låter på en flexisingel som var et bilag til musikkavisen Rock Furore. Det var også et lengre intervju med Angst inne i avisen.  

I 1992 spilte de inn fire låter i kjelleren på Blitzhuset som ble utgitt som en EP av tyske Heart First Records. Bandet kombinerte, ifølge en omtale i musikkmagasinet *Beat*, elementer fra Svart Framtid, Stengte Dører og So Much Hate uten å komme opp på nivå med disse. I *[[Puls (avis)|Puls]]* ble den imidlertid omtalt som «noe av det mest interessante (...) innenfor norsk hardcore de seinere årene». Det ble også opplyst at utgivelsen hadde fått god kritikk av det amerikanske *Maximum Rock'n'Roll*. I en årsoppsummering ble EP-en omtalt som «den kanskje beste norske 7" i '93».  

I 1993 delte de en EP med japanske Idora. Også denne fikk god mottakelse i *Maximum Rock'n'Roll*, der plata figurerte på spillelista til bortimot en tredel av atten anmeldere. 

Arne Christian Skagen fortsatte i rockebandet Gluecifer.

## Medlemmer
* Hasse Vigeland – Vokal
* Arne Christian Skagen – Gitar
* Otto Vogt – Bass
* Anders Gerner – Trommer

## Diskografi
* Frykt/Dumhetens disipler – flexisingel (Rock Furore, 1991)
* Den andre sida 7" (Heart First, 1992)
# «På den andere sida»
# «En stille død»
# «En dag»
# «Den siste»
* Splitt med Idora 7" (Heart First, 1993)
:;Side A - Angst
# «Ingen vei tilbake»
# «Fanga»
:;Side B - Idora
# «Full Point»
# «Twisted of State»
# «Conclusion of Life»

## Referanser
Kajsa Ernst

**Anna-Karin Linnéa Ernst** (født 1962) er en svensk skuespiller.

## Filmografi (utvalg)
### TV/Video/DVD
* 2004 – *[[Graven]]* – Theresias søster (mini-TV-serie)

## Referanser


## Eksterne lenker
* 
*
Lot (sønn av Haran)

**Lot** (hebraisk:  – *Lôṭ*; gresk:  – *Lṓt*; arabisk: لُوط – *Lūṭ*) var ifølge Det gamle testamentet sønn av Haran og brorsønn av patriarken Abraham. Han bosatte seg i Sodoma. Før Sodoma og nabobyen Gomorra ble ødelagt, kom to engler og bad ham flykte sammen med sin kone og to døtre. Under flukten så hans kone seg tilbake, hvilket førte til at hun ble til en saltstøtte. Lot og hans døtre flyktet opp i fjellene hvor de søkte tilflukt i en hule. Døtrene sa at det ikke fantes menn i landet som de kunne ha omgang med på vanlig vis. De skjenket derfor sin far vin, og mens han sov hadde de incestuøst seksuelt samvær med ham. Døtrene ble gravide og fødte barn som var starten til slektene Moab og Ammon.

## Kilder
Historien om Lot er fra 1. Mosebok, kapittel 13, 14 og 19. Han er også nevnt i 5. Mosebok 2,9 og 19; Salmenes bok 83,8; Lukas 17,28–29, 32; og Peters 2. brev 2,7.

## Eksterne lenker
*
Herodes Antipas

**Herodes Antipas** (gresk:  – *Hērṓidēs*; født før 20 f.Kr., død etter 39 e.Kr.) var sønn av Herodes den store og overtok etter farens død Galilea og Perea. Han styrte som landsfyrste ca. 4 f.Kr. til 39 e.Kr. Antipas var sønn av Herodes den store og Maltake, en samaritansk kvinne.

Herodes Antipas var opprinnelig gift med Phaesalis, en datter av Aretas IV av nabateerne. Siden skilte han seg fra henne og giftet seg med Herodias, som var hans niese og tidligere hadde vært gift med hans bror Herodes Boëthus, som hun hadde datteren Salome med. Phaesalis returnerte til faren. Etter en ytterligere tvist om grensespørsmål gikk Aretas til krig mot Herodes Antipas. 

Johannes Døperen kritiserte i full offentlighet dette nye giftemålet mellom Herodes og Herodias, ettersom jødisk lov forbød noen å gifte seg med en fraskilt kone av en nær slektning. For denne kritikken ble Johannes fengslet av Herodes. Ved en fødselsdagsfest for Herodes danset Herodias sin datter fra første ekteskap for gjestene. Dette likte Herodes så godt at datteren fikk lov å velge hva som helst som belønning. Hun ba om å få Johannes sitt hode på et fat, og han ble derfor halshugget i fengselet. Det nye testamentet legger særlig vekt på Herodias sitt hat som grunn for henrettelsen av Johannes. Josefus legger mer vekt på at Johannes ble ansett som en trussel mot Herodes' autoritet. Antakelig spilte begge faktorer en rolle.

Da Jesus fra Nasaret ble arrestert i Jerusalem år 30 ble han forhørt av guvernøren Pontius Pilatus. Han sendte Jesus til Herodes for at han skulle få anledning til å forhøre Jesus. Jesus svarte imidlertid ikke Herodes med et eneste ord under forhørene, så Herodes sendte ham tilbake til Pontius Pilatus, som deretter lot ham henrette.

I år 36 e.Kr. ble det til åpen krig mellom Herodes Antipas og Aretas, og Herodes Antipas bad om hjelp fra keiser Tiberius. Tiberius sendte etterhvert en hær mot Aretas og sa han ville fange Aretas død eller levende. Men ikke så lenge etter døde Tiberius, og Caligula ble romersk keiser i år 37. Caligula gjorde om på det hele. Han sørget for at Aretas fikk beholde sin stilling. Caligula var venn med Antipas' fiende Herodes Agrippa – som for øvrig var bror til Herodias. Antipas falt derfor i unåde hos keiseren og ble i år 39 fratatt all makt og sendt i eksil til Lugudunum i Gallia (enten det nåværende Lyon i Frankrike eller det mindre betydningsfulle Lugdunum Convenarum, dagens Saint-Bertrand-de-Comminges), hvor han senere døde på et ukjent tidspunkt.

## Referanser


## Litteratur
* Bruce, F. F. (1963–1965): «Herod Antipas, Tetrarch of Galilee and Peraea»  (PDF), *Annual of Leeds University Oriental Society*. 5
* Goodacre, Mark (1. mai 2004): «Herod Antipas in The Passion of the Christ», *NT Blog*. 
* Gundry, Robert H.: «The Burden of the Passion» (PDF), *SBL Forum*. Society of Biblical Literature.
* Lane Fox, Robin (1991): *The Unauthorized Version: Truth and Fiction in the Bible*. London: Viking, ISBN 0-670-82412-7, s. 297.

## Eksterne lenker
*Galilee under Antipas og Antipas, oppslag i historisk kildebok ved Mahlon H. Smith
Amanda Palmer (journalist)

**Amanda Palmer** er en australsk journalist. Hun er underholdningsredaktør i Al Jazeera English og programleder for to av kanalens faste programmer: *48*, der hun utforsker livet i en by på 48 timer, og *The Fabulous Picture Show*, der hun presenterer film- og underholdningsnyheter.

Palmer studerte journalistikk ved University of Technology i Sydney, før hun ble ansatt som reporter i Channel Seven.

Senere arbeidet hun for CNN, Associated Press Television Network, og som Europa-korrespondent for Channel Seven Australia.

## Eksterne lenker
* 
*
A Love Supreme

***A Love Supreme*** er en suite komponert av saksofonisten John Coltrane. 

Albumet er spilt inn 9. desember 1964 i «the Van Gelder studio», Englewood Cliffs, New Jersey, og gitt ut i 1965. Hele suiten er improvisert musikk. Det eneste materialet de hadde med seg i studio var et par notater og et dikt som Coltrane selv hadde skrevet. Verket regnes også som et rekviem for Coltranes venn Eric Dolphy, som døde få måneder tidligere.

Neste dag, den 10. desember, ble det gjort nye innspillinger med Archie Shepp og Art Davis som tilleggsmusikere, men disse ble ikke tatt med på albumet. Suiten som helhet ble spilt bare én gang til, den 26. juli 1965 i Antibes i Frankrike. Opptak fra denne konserten finnes på albumet *A Love Supreme (Deluxe Edition)*.

*A Love Supreme* er regnet som en av jazzens største klassikere, blant annet ved utmerkelser som nr. 87 på den Britiske TV-kanalen Channel 4s avstemning i 2005 over tidenes 100 beste album. Den fikk også plass som nr. 47 på *[[Rolling Stone]]*s liste over tidenes 500 beste album og ligger på topp-fem på Rate Your Musics tilsvarende liste.

## Sporliste
#«Acknowledgement» – 7:47
#«Resolution» – 7:22
#«Pursuance» – 10:45
#«Psalm» – 7:08

## Musikere
*John Coltrane – Tenorsaksofon, sang på spor 1.
*Jimmy Garrison – Kontrabass
*Elvin Jones – Trommer
*McCoy Tyner – Piano

## Litteratur
*Sunde, Ole Robert. «Musikk til en bønn: Ole Robert Sunde lytter seg gjennom John Coltranes 50-årsjubilerende «A Love Supreme». Klassekampen (30. mars 2015) 

## Referanser


## Eksterne lenker
*
Mikael Marcimain

**Paul Mikael Maurice Marcimain** (født 1970) er en svensk regissør og manusforfatter.

Han ble belønnet med Dagens Nyheters kulturpris i 2008.

## Filmografi (utvalg)
### Filmer
* 2024  – *[[Ett ärligt liv]]* (regi) 
* 2020  – *[[Horizon Line]]* (regi) 
* 2014 –  *[[Gentlemen (film)|Gentlemen]]* (regi) 
* 2012  – *[[Call Girl]]* (regi) 
* 2010  – *[[Wallander - Arven]]* (regi) 
* 2010  – *[[Wallander – Vålnaden]]* (regi) 
* 2002 – *[[Jakten på Billie Jo]]* (post production supervisor)
* 1996 – *[[Lilla Jönssonligan och cornflakeskuppen]]* (regiassistent) 

#### Kortfilmer
* 1996 – *[[Chewing Gum]]* (manus og produsent) 
* 1992 – *[[Kojan]]* (regiassistent)

### TV-serier
* 2023 – *[[Hendelser ved vann (2023)|Hendelser ved vann]]* (regi)
* 2020 – *[[Jakten på en mördare (2020)|Jakten på en mördare]]* (regi)
* 2016 – *[[Gentlemen & Gangsters ]]* (regi) 
* 2007 – *[[Upp till kamp]]* (regi) 
* 2005 – *[[Lasermannen (TV-serie)|Lasermannen]]* (regi)
* 2004 – *[[Graven]]* (regi) 
* 2002 – *[[Det brinner! (TV-serie)|Det brinner!]]*  (regi) 
* 2002 – *[[Skeppsholmen (TV-serie)|Skeppsholmen]]* (regi, enkeltepisoder)
* 1999 – *[[Ett litet rött paket (TV-serie)|Ett litet rött paket]]*  (regi 1 episode)
* 1999 – *[[Insider]]* (regiassistent) 
* 1997 – *[[Pappas flicka]]* (regiassistent) 
* 1996 – *[[Nudlar och 08:or]]* (regiassistent, 1 episode)

## Priser og nominasjoner (utvalg)
Under Guldbaggegallaen i 2013 ble *Call Girl* nominert til elleve Guldbagger og vant fire stykker. *Gentlemen* ble nominert i tretten kategorier før utdelingen av Guldbaggen i 2014, den vant innen tre. Den var også Sveriges kandidat til Nordisk råds filmpris i 2015.
Marcimain fikk Stockholms stads Bellmanpris i 2016.

## Fotnoter

## Referanser

 

 
 



## Eksterne lenker
*
Herodes Filippos

**Herodes Filippos** (født 20 f.Kr., død 34 e.Kr.) også omtalt som *Filippos*, *Filippus* eller *Filip tetrarken*, var sønn av Herodes den store og hans femte hustru Kleopatra fra Jerusalem. Han var halvbror av Herodes Antipas og Herodes Arkhelaos. Han overtok etter farens død den delen av riket som lå øst for Jordanelven; Iturea, Golan og Trakonitis (Lajat), som tetrark i 37 år fra 4 f.Kr. og fram til sin død i 34 e.Kr. Han er en av personene i Herodes-dynastiet som har fått et mere positivt ry. 

## Liv og virke
### Bakgrunn
Filippos arvet det nordøstlige området av sin fars kongedømme, hvilket omfattet Iturea og Trakonitis; muligens også områdene Golan (Gaulanitis) og Paneas, som omtalt av Flavius Josefus.  Det var de nordlige områdene, åpen østover mot villmarken og som ikke var økonomisk interessant for hans brødre.

Den romerske herskeren Augustus fordelte Herodes’ kongedømme ved å gi en halvdel til Arkhelaos og delte den andre halvdelen i to, og fordelt til Antipas og Filippos. Områdene Batanea, sammen med Trakonitis og Auranitis (Hauran) (med en særskilt del av hva som ble kalt for «huset til Zenodoros») betalte en årlig skatt på et hundre talenter til Filippos.

### Ekteskap og styre

Filippos giftet seg med sin niese Salome, datteren til Herodes Boëthus og Herodias. Salome overlevde ham, og ekteskapet var barnløst. Denne Salome opptrer i *[[Bibelen]]* i forbindelse med henrettelsen av Johannes Døperen. Evangeliene til Matteus og Markus slår fast at Herodias som Antipas var gift med, var hustru av Antipas’ bror «Filip», men i henhold til Josefus var hun hustruen til en annen halvbror, Herodes Boëthus.

Det er kjent at Filippos gjenoppbygde byen Cæsarea Filippi (gresk: Καισαρεία Φιλίππεια) sørvest for Hermonfjellet, ga sitt eget navn til byen for å skille den fra Cæsarea ved kysten (som var sete for de romerske myndighetene). og ga navnet *Julias* til byen Betsaida i nedre Gaulonitis (Golan) til ære for Augustus' datter Julia. Her bygde han et storstilt monument hvor han ble gravlagt ved sin død. Han viste seg som en moderat og fredfylt hersker som styrte med mildhet og likhet. Da han ikke etterlot seg noen barn eller arvinger lot keiser Tiberius hans herredømme bli overført til den romerske provinsen Syria.

### Grav
Han ble begravet i det monument han hadde forberedt i Betsaida.

## Navnkonvensjon og forvirring
Det er ingen samtidige bevis for bruken av navnet Herodes Filippos ble benyttet som en dynastisk tittel, hvilket var tilfelle med hans brødre Antipas og Arkhelaos som begge tok navnet «Herodes» som en kongelig tittel. Herodes II, som kalles Herodes Boëthus etter sin bestefar på morssiden, blir tidvis kalt Herodes Filippos I eller Filip (ettersom evangeliene kalte ektemannen til Herodias for «Filip»), og av den grunn er Filippos kalt for Herodes Filippos II. «Staheten blant mange teologer i å referere til Herodes III som «Herodes Filip» er uten noen verdi... Ingen illusorisk Herodes Filip har noen gang eksistert.» Filip tetrarken, «i motsetningen til sine brødre, brukte ikke Herodes som et dynastisk navn.»

## Referanser


## Eksterne lenker
* Smith, Mahlon H.: «Philip the Tetrarch», *Historical Sourcebook*
Blåtur

En **blåtur** er en tradisjon med opphav i uttrykket å dra på tur (ut) «i det blå». 

Der blåturer arrangeres er det gjerne et populært tiltak. Det er først og fremst bedrifter, lag og foreninger som benytter  seg av blåturer, som helst arrangeres i månedene mai-juni eller som et alternativ til julebord. 

En blåtur er en overraskelsestur ut i det ukjente. Deltakerne skal ikke ha kjennskap til bestemmelsesstedet og opplegget rundt turen, som gjerne tilrettelegges av en arrangementskomité. Det eneste deltakerne trenger å vite er om de kan gå lett kledd, eller om de må ta med seg varmt tøy til årets blåtur.
Brainstorm

**Brainstorm** kan vise til:
*En metode for problemløsning, se idédugnad
*En amerikansk film, se *[[Prosjekt brainstorm]]*
*Et latvisk band, se Brainstorm (band)
Ramla

**Ramla** (hebraisk רַמְלָה, *Ramlāh*; arabisk الرملة, også kalt  *Ramle* og noen ganger *Rama*), er en by i Israel med blandet arabisk og jødisk befolkning. 

## Historie
Ramla ble grunnlagt ca. 705&ndash;715 etter Kristus av den umajjadske kalifen Suleiman ibn Abed al-Malik. Byen ble da en del av og et knutepunkt i Jund Filastin, som var en av fire underprovinser i umajjadene og abbasidenes kalifat-provinser i Syria.

Ramlas økonomiske betydning hadde sammenheng med byens strategiske beliggenhet, hvor to hovedtrafikkårer møttes: Hovedveien fra Syria til Egypt krysser hovedveien fra Jerusalem til havet. Byen har blitt erobret mange ganger i løpet av sin historie, av abbasidene, ikhshididene, seldsjukkene, korsfarerne, muslimene, mamelukkene, osmanene og Storbritannia.

I de tidligere årene av korsfarerstaten Kongeriket Jerusalem ble kontrollen over byen viktig strategisk, og dette førte til tre påfølgende slag om byen, i 1101, 1102 og 1105 mellom korsfarerne og mamelukker fra Ashkelon. Da korsfarernes kontroll over området ble stabilisert, ble byen et adelsete innen Kongeriket Jerusalem. Byen fikk en økonomisk betydning, og ble en adkomstvei for pilegrimer på vei til Jerusalem. Byen ble på denne tiden antatt å være byen Arimatea, nevnt i Bibelen som hjemstedet til Josef fra Arimatea.

Under det arabiske og det osmanske styret ble byen et viktig handelssenter i Palestina. Napoleons armé okkuperte Ramla i 1799 på vei til Arce. Etter svartedaudens utbrudd i 1347, som reduserte befolkningen sterkt, flyttet en kommunitet av fransiskanerordenen til byen.

## Nyere tid

Ifølge Israels statistiske sentralbyrå besto byens befølkning i 2001 av 80% jøder, 16% muslimske palestinere og 4& kristne palestinere. Byen er hovedsete for karaittene i Israel. I 2006 bodde det  jødiske immigranter fra det tidligere Sovjetunionen og  jødiske immigranter fra Etiopia i byen. Byen har også rundt  innbyggere som stammer fra Karachi i Pakistan.

De siste årene har det gjennomført endringer for å utvikle og forskjønne byen, hvilket har blitt hindret av likegyldighet og økonomiske problemer. Et kommunalt museum åpnet i 2001. 

Byen er distriktshovedstad for Sentraldistriktet, og er tilknyttet Israels jernbanesystem på linjen mellom Tel Aviv og Jerusalem. Den opprinnelige stasjonen var fra april 1891 og var Israels eldste, men en ny stasjon åpnet i 12. april 2003.

## Jordskjelv
Byen fikk alvorlige skader på grunn av jordskjelv i 715, 1033, 1068, 1546 og 1927. 

## Vennskapsbyer
*  Kansas City, Missouri
*  Vaughan, Ontario, Canada
*  Moers, Tyskland
*  Daugavpils, Latvia
*  Mekele, Etiopia
*  Tsjeljabinsk, Russland

## Referanser


## Eksterne lenker
*
Nikki Blonsky

**Nicole «Nikki» Margaret Blonsky** (født 9. november 1988 i New York) er amerikansk sanger og skuespiller. Hun mest kjent for *[[Hairspray (2007)|Hairspray]]* der hun spiller hovedrollen som *Tracy Turnblad*. Før hun fikk rollen jobbet hun i en klesbutikk.

## Referanser


## Eksterne lenker
* 
* 
*
Piperviken småkirke

**Piperviken småkirke** (**Pipervikskirken**) var en småkirke som lå i Munkedamsveien 12. Den ble oppført som en distriktskirke til Johannes kirke og revet i 1959 etter at de store reguleringsplanene for Vika ble igangsatt.

Kirken var tegnet av arkitiekt Harald Aars, som fikk Houens fonds diplom i 1923 for sitt arbeide.

## Referanser


## Eksterne lenker
* 
* Pipervikskirken Geir Tandberg Steigan fra Arc!
*
Rollerball

:*For filmen fra 2002, se [[Rollerball (2002)]]*

***Rollerball*** er en amerikansk science fiction- og actionfilm fra 1975 regissert av Norman Jewison. Filmen er satt til et fremtidssamfunn der massene kues ved hjelp av "brød og sirkus". En brutal sport kalt Rollerball er hovedattraksjonen, men en dag begynner en av stjernespillerne å stille spørsmål ved samfunnssystemet. Hovedrollen spilles av James Caan, mens andre sentrale roller spilles av John Houseman, Maud Adams, John Beck, Moses Gunn og Ralph Richardson. Filmen er basert på William Harrisons novelle *Roller Ball Murder*, som ble publisert i bladet *Esquire* i 1973. Harrison skrev selv historien om til filmmanus. 

I 2002 kom en nyinnspilling.

## Handling
Handlingen er satt til år 2018 – til et fremtidssamfunn styrt av "kooperasjoner". Menneskene lever i velstand, men har ingen reel frihet eller medbestemmelsesrett. De får "brød og sirkus". Det siste i form av en brutal sport kalt Rollerball. Stjernespilleren Jonathan E stiller etterhvert spørsmålstegn ved systemet og utvikler et livsfarlig begjær etter forbudt kunnskap.

## Om filmen

### Popularitet og økonomi
*Rollerball* ble en moderat publikumsuksess i USA, hvor den ble sett av rundt 14,5 millioner. Den innbragte ca $30 millioner og havnet på en 11-plass over de mest innbringende kinofilmene i USA i 1975.

Produksjonskostnadene er estimert til et sted mellom $5-6 millioner.

### Anmelderne
Den fikk blandet mottakelse av anmelderne, noe som gjenspeiles i at den har fått 68 % på Rotten Tomatoes.

### Priser
Den vant en BAFTA-pris for beste "Art Direction" (John Box) og ble nominert til ytterligere tre priser. Den vant også tre Golden Scroll ved Academy of Science Fiction, Fantasy & Horror Films.

### Annet
Filmen har en del likhetstrekk med den samtidige, men langt mer brutale *[[Death Race 2000]]*.

## I rollene
(utvalg)
* James Caan : Jonathan E.
* John Houseman : Bartholomew
* Maud Adams : Ella
* John Beck : Moonpie
* Moses Gunn : Cletus
* Pamela Hensley : Mackie
* Barbara Trentham : Daphne

## Referanser


## Eksterne lenker
*
Höök

***Höök*** er en svensk kriminalserie som gikk på SVT fra 2007 til 2008. I første sesong ble hovedrollen spilt av Anna Pettersson, mens det i sesong 2 var Cecilia Ljung som spilte rollen.

## Handlingen
Eva Höök har akkurat blitt sjef for kriminalpolitiet (länskriminalen) i Luleå. Hun flytter til Luleå og bor hos sin bror med sin sønn Lasse. Foruten at hun forsøker å løse ulike saker har hun også ett komplisert privatliv, for eksempel med en sønn som har det vanskelig på skolen.

## Om serien
Serien består av fem ulike saker med Birgitta Bongenhielm og Mikael Rundquist som hovedforfatter, og Mikael Rundquist og Peter Lindblom som avsnittsforfattere. Serien er regissert av fem ulike regissører:

**Ryssguldet*, avsnitt 1–3: Lena Koppel
**Dödlig lek*, avsnitt 4–5: Kristian Petri
**Hemligheter*, avsnitt 6–7: Jörgen Bergmark
**Gränshandel*, avsnitt 8–9: Molly Hartleb
**Beskyddarna*, avsnitt 10–12: Simon Kaijser

Hele serien har blitt gitt ut på DVD, fordelt på fem utgaver – en for hver sak.

## Rolleliste (utvalg)

## Eksterne lenker
*
Il Popolo della Libertà

**Il Popolo della Libertà** («Frihetens folk», PdL) er et italiensk politisk parti som stilte som valgallianse ved parlamentsvalget i 2008 og som formelt blei omdanna til et parti den 27. mars 2009. Partiene som inngikk i PdL var Silvio Berlusconis Forza Italia, og den opprinnelig høyreorientert Alleanza Nazionale samt flere mindre partier som tidligere hadde deltatt i valgalliansen Casa delle Libertà. Lega Nord har valgt å fortsette som sjølstendig parti. 

## Tilslutta grupperinger og partier

* Forza Italia
* Alleanza Nazionale
* l'Associazione Nazionale Circoli della Libertà
* la Fondazione Il Circolo del Buon Governo 
* i Popolari Liberali
* Democrazia Cristiana per le Autonomie
* Partito Pensionati
* Riformatori Liberali
* Partito Repubblicano Italiano
* Nuovo Partito Socialista Italiano
* Liberaldemocratici
* Decidere!
* Italiani nel Mondo
* Azione Sociale
* Destra Liberale Italiana 
* Socialisti Riformisti

## Referanser


## Eksterne lenker
*
Greta

**Greta** er en opprinnelig tysk kortform av kvinnenavnet *[[Margarita]]*, som er en latinsk form av det greske navnet *Margarites*. Opprinnelsen til navnet er det persiske ordet *margaron*, «perle».

## Utbredelse
Navnet *Greta* var vanlig i Norge i 1930- og 1940-årene og hadde en popularitetstopp med 0,3 % i 1937.

|}

## Kjente personer med navnet
Personene i listen er ordnet kronologisk etter fødselsår.
* Greta Garbo (1905–1990), svensk filmskuespiller
* Greta Molander (1908–2002), svensk rallykjører
* Greta Aune Jotun (f. 1945), norsk forfatter
* Greta Gjøl Hagen (f. 1947), norsk bildekunstner
* Greta Van Susteren (f. 1954), amerikansk TV-journalist
* Greta Scacchi (f. 1960), italiensk skuespiller
* Gretha Kant (f. 1945), norsk politiker og ordfører
* Greta Thunberg (f. 2003), svensk aktivist

## Referanser


## Eksterne lenker
*